|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PASKAIDROJUMA RAKSTS**  **Jelgavas novada pašvaldības saistošo noteikumu Nr.\_\_ “Par Jelgavas novada pašvaldības vienreizējo pabalstu dzīvojamās telpas vai dzīvojamās mājas remontam”**   |  |  | | --- | --- | | Paskaidrojuma raksta sadaļa | Norādāmā informācija | | 1. Mērķis un nepieciešamības pamatojums | * 1. Saistošie noteikumi “Par Jelgavas novada pašvaldības vienreizējo pabalstu dzīvojamās telpas vai dzīvojamās mājas remontam” (turpmāk – Noteikumi) izstrādāti, pamatojoties uz likuma “Par palīdzību dzīvokļa jautājumu risināšanā” 26. panta otro daļu, kas paredz, ka kārtību, kādā pašvaldība piešķir vienreizēju pabalstu personas īrētās vai īpašumā esošās dzīvojamās telpas vai dzīvojamās mājas remontam, kā arī šā pabalsta apmēru pašvaldības dome nosaka saistošajos noteikumos.   2. Saskaņā ar Pašvaldību likuma 44. panta otro daļu pašvaldības dome ir tiesīga izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.   1.3.Noteikumu izdošanas nepieciešamība pamatojama ar to, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.  1.4. Saskaņā ar Noteikumu 8. punktu pabalsts ir noteikts 20 euro par vienu kvadrātmetru atjaunojamās platības līdz 1500 *euro* ar papildus nosacījumiem - pabalsts piemērojams par atjaunojamās platības kvadrātmetriem, nepārsniedzot kadastrālās uzmērīšanas lietā noteikto dzīvojamo telpu, virtuves vai virtuves nišas, sanitārtehnisko telpu un gaiteņu kvadrātmetrus, paredzēts personām neatkarīgi no ienākumu līmeņa, pabalsts netiek piešķirts par dzīvojamām mājām vai dzīvojamām telpām, kuras ir apdrošinātas, kā arī par palīgēkām, kas atrodas pie individuālām dzīvojamām mājām un daudzdzīvokļu dzīvojamām mājām. | | 2. Fiskālā ietekme uz pašvaldības budžetu | 1. Izmaksājamo pabalstu fiskālo ietekmi uz Jelgavas novada pašvaldības budžetu nav iespējams precīzi norādīt, jo tas ir atkarīgs no to personu skaita, kuras vēršas pašvaldībā palīdzības saņemšanai. Pabalsts ir materiāls atbalsts ārkārtas gadījumos, lai personai, kura īrē vai kurai pieder nekustamais īpašums, sniegtu palīdzību. 2. Īstenojot saistošos noteikumus, tiktu palielināta Jelgavas novada pašvaldības budžeta izdevumu daļa. Ņemot vērā, ka iepriekšējā periodā globālo klimata izmaiņu rezultātā parādījies pieprasījums pēc šāda palīdzības veida, tomēr nevar paredzēt gadījumus neatliekami sniedzamai palīdzībai. 2024. gadā pašvaldības budžetā nav plānoti finanšu līdzekļi pabalsta izmaksai. Nepieciešamības gadījumā finanšu līdzekļi pabalsta izmaksai tiks pieprasīti no valsts Ministru kabineta 2018. gada 17. jūlija noteikumos Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” noteiktajā kārtībā, kādā pašvaldības sagatavo no programmas “Līdzekļi neparedzētiem gadījumiem” paredzēto līdzekļu pieprasījumu. 3. Lai nodrošinātu Noteikumu izpildi, nav nepieciešami papildu resursi sakarā ar jaunu institūciju vai darba vietu veidošanu. | | 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 1. Sociālā ietekme – pozitīva ietekme uz pašvaldības iedzīvotāju pamatvajadzību uz mājokli nodrošināšanu, jo, nosakot vienreizēja pabalsta izmaksas kārtību gadījumos, ja mājoklis terora akta, stihiskas nelaimes, avārijas vai citas katastrofas rezultātā ir cietis, bet ir atjaunojams, personai tiek nodrošināta iespēja atjaunot mājokli tās krīzes situācijā. 2. Šī pabalsta mērķis ir sniegt palīdzību iedzīvotājiem pabalsta veidā neatliekami sniedzamas palīdzības gadījumā. | | 4. Ietekme uz administratīvajām procedūrām un to izmaksām | 1. Līdzšinējās administratīvās procedūras netiek mainītas. 2. Privātpersona var vērsties Noteikumu piemērošanā Jelgavas novada pašvaldības Dzīvokļu jautājumu komisijā. 3. Paredzēts, ka pašvaldība pati iegūst datus no attiecīgiem valsts reģistriem un pašvaldības informācijas sistēmām, tādējādi samazinot personai iesniedzamos dokumentus. | | 5. Ietekme uz pašvaldības funkcijām un cilvēkresursiem | 1. Šie Noteikumi izstrādāti Pašvaldību likuma 4. panta pirmās daļas 10. punktā pašvaldībai noteiktās autonomās funkcijas - sniegt iedzīvotājiem palīdzību mājokļa jautājumu risināšanā, izpildei. 2. Nav būtiskas ietekmes uz pašvaldības cilvēkresursiem, kas tiks iesaistīti saistošo noteikumu īstenošanā. | | 6. Informācija par izpildes nodrošināšanu | Noteikumu izpildi nodrošinās Jelgavas novada pašvaldības darbinieki un Dzīvokļu jautājumu komisija. | | 7. Prasību un izmaksu samērīgums pret ieguvumiem, ko sniedz mērķa sasniegšana | Noteikumu īstenošanas izmaksas ir atbilstošas iecerētā mērķa sasniegšanai – nodrošināt pašvaldības autonomās funkcijas izpildi, sniegt pašvaldības palīdzību iedzīvotājiem dzīvojamās telpas remontam, un paredz tikai to, kas ir vajadzīgs minētā mērķa sasniegšanai. | | 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tika publicēts Jelgavas novada pašvaldības tīmekļvietnē www.jelgavasnovads.lv. Viedokļa izteikšanas termiņš noteikts divas nedēļas no publicēšanas dienas. Laiks viedokļa izteikšanai noteikts no 2024. gada \_\_\_.\_\_\_ līdz 2024. gada \_\_\_.\_\_\_. Publicēšanas laikā netika/ tika saņemti sabiedrības viedokļi. |   Domes priekšsēdētāja pienākumu izpildītāja I. Vītola |  |